Milica Milidragović
Milica (Miletić) Milidragović (1923), slavista, prevodilac Studij slavistike završila je na Univerzitetu u Beogradu 1949. Na istom univerzitetu odbranila je doktorsku disertaciju pod nazivom: Gogolj kod Srba (1962). Radila je kao asistent za rusku književnost na beogradskoj slavističkoj katedri, a 1950. prešla je na tek osnovani Filozofski fakultet u Sarajevu kao saradnik na predmetu Ruska književnost. Na Filozofskom fakultetu u Sarajevu provela je svoj puni radni vijek, prošavši sva univerzitetska zvanja. Penzionisana je 1988. Bavila se historijom ruske književnosti i književnom kritikom, posebno uporednim slavističkim istraživanjima, prevođenjem s ruskog jezika i kritičkim analizama prijevoda s ruskog, priređivačkim i redaktorskim radom u brojnim naučnim časopisima (Izraz, Odjek, Radovi Filozofskog fakulteta u Sarajevu).